Joseph Adam Braimah

Joseph Adam Braimah (wanda kuma akafi sani da Kabuchewura Joseph Adam Braimah, 1916–1987)  ɗan siyasar ƙasar Ghana ne, marubuci kuma shugaba. A shekarar 1951, shi ne mutum na farko da ya fito daga yankin Arewa da aka naɗa a matsayin minista a Ghana sannan kuma ɗan majalisa.    Shi ne ministan Ghana na farko da ya yi murabus daga muƙaminsa bayan ya amsa laifin karɓar cin hanci daga Aksor Kasardjian, ɗan kwangilar Armeniya. 

 Rayuwar farko da ilimi 
An haifi Braimah a ranar 31 ga watan Agusta 1916 kuma ya fito daga Kpembe a yankin Savannah (tsohon yankin Arewa) na Ghana. 

 Sana'a 
Ya kasance Ministan Sadarwa da Ayyuka a zamanin Nkrumah.   Ya kasance Mataimakin Shugaban Jam'iyyar United Party a  shekarar 1957.   

 Siyasa 
A shekarar 1950 aka naɗa Braimah a matsayin memba na majalisar dokoki sannan a shekarun 1951 Kwame Nkrumah ya naɗa shi a matsayin minista. Ya kasance ɗan jam’iyyar Arewa People’s Party wanda ‘yan siyasan Arewacin Arewa na Gold Coast suka kafa domin tsayawa takara a zaɓen shekarar 1954. A 1959, ya zama memba na Convention Peoples Party.     Ya kasance ɗan majalisa mai wakiltar Gonja ta gabas a yankin Arewa na lokacin (yanzu Savannah) na Ghana.  

 Rayuwa ta sirri 
Braimah yana da mata 11 da ‘ya’ya 52.  Shi ne mahaifin Salifu Adam Braimah.  Atchulo Samuel William Braimah shine mahaifin Joseph Adam Braimah. 

 Mutuwa 
Braimah ya mutu a cikin shekarar 1980s yana da shekaru 70. 

 Martaba 
A cikin watan Mayu 2021, Mahamudu Bawumia ya ƙaddamar da tarihin Braimah "JA Braimah: Biography of a Trailblazer," saboda gudunmawar da ya bayar ga ci gaban siyasar Ghana da Ghana a Kwalejin Fasaha da Kimiyya ta Ghana.    

 Rigima 
A shekara ta 1959, Braimah tare da Mumuni Bawumia sun ƙaura daga jam'iyyar United Party zuwa jam'iyyar Convention Peoples Party saboda rashin jituwar ƙauracewa zaman majalisar dokoki. An zarge su da cin amana da yin watsi da Jam’iyyar Mutanen Arewa da Jam’iyyar United Party don manufarsu da muradun kansu.   

 Manazarta 

Rukuni:Mutuwan 1987